Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18652

b) olyan helikopter leszállóhely esetében, amelyet 2. teljesítmény osztályú helikopterek vesznek igénybe, megfelelő méretű és alakú terület, amelyen belül egy olyan átmérőjű kör húzható meg, amelynek átmérője nem kevesebb, mint a létesítményt várhatóan igénybe vevő legnagyobb forgószárnyas légi-jármű legnagyobb hosszúsági vagy szélességi méretének (amelyik a nagyobb) másfélszerese. 3.2.3 Ajánlás — Az emelt szinten létesített helikopter leszállóhely lejtviszonyai feleljenek meg a 3.1.3 pontban ismertetett, felszíni helikopter repülőtérre vonatkozó követelményeknek. 3.2.4 A végső megközelítési és felszállási terület felülete képes legyen ellenállni a leszállóhelyet várhatóan igénybe vevő forgószárnyas légijárművek üzemeltetéséből származó erőhatásoknak. A tervezésnél vegyék 2007/70/II. szám figyelembe azokat a további megterheléseket, amelyek különböző üzemi és környezeti okokból a felületre nehezednek. Ezek közé tartozik a személyek, hó, teherárú, tűzoltó berendezések, stb. jelenléte, az üzemanyag-feltöltés és egyéb mozgás. Megjegyzés : Az emelt szinten létesített helikopter leszállóhely szerkezeti tervezésével kapcsolatos útmutató a Helikopter Repülőtér Kézikönyv-ben található. Biztonsági terület 3.2.5 A végső megközelítési és felszállási terület körül alakítsanak ki biztonsági területet. 3.2.6 A végső megközelítési és felszállási területet körülvevő biztonsági terület a FATO külső szélétől legalább 3 méteres távolságig vagy az emelt szinten létesített helikopter leszállóhelyet várhatóan igénybe vevő legnagyobb forgószárnyas légi-jármű legnagyobb hosszúsági vagy szélességi méretének (amelyik a nagyobb) 0,25-szöröséig terjedjen. 3.2.7 A biztonsági területen belül nem lehetnek rögzített tárgyak, kivéve azokat a letörhető tárgyakat, amelyeket feladatuk miatt az adott területen belül kell elhelyezni. A forgószárnyas légi-jármű üzemelés alatt a biztonsági területen mozgó tárgyak nem helyezkedhetnek el. 3.2.8 Azoknak a tárgyaknak magassága, amelyeket feladatuk miatt a biztonsági területen belül a végső megközelítési és felszállási terület széle mentén kell elhelyezni, ne haladja meg a 25 centimétert és ne nyúljon a FATO széle felett 25 cm. magasságban kezdődő majd kifelé és felfelé 5 %-os értékben emelkedő sík fölé. 3.2.9 A biztonsági terület felülete a végső megközelítési és felszállási terület szélétől kifelé ne emelkedjen 4 %-nál nagyobb mértékben. 3.2.10 A végső megközelítési és felszállási területtel határos biztonsági terület felülete összefüggő legyen a FATO felszínével és szerkezeti sérülések nélkül képes legyen ellenállni a helikopter leszállóhelyet várhatóan igénybe vevő forgószárnyas légijárművek üzemeltetéséből származó erőhatásoknak. 3.3 Helikopter le/felszállóhelyek Megjegyzés : A következő előírások olyan helikopter le/felszállóhelyekre vonatkoznak, amelyek például bányászati, kutató vagy építési torony-szerkezeteken vagy egyéb létesítményeken kerültek kialakításra. A hajókon elhelyezett helikopter leszállási helyek ismertetését a 3.4 alfejezet tartalmazza. Végső megközelítési és felszállási terület, földetérési és elemelkedési terület Megjegyzés : A helikopter le/felszállási helyek esetében feltételezzük, hogy a FATO valamint a földetérési és elemelkedési terület egybeesnek. A légáramlás irányára, a turbulenciára, az uralkodó szélsebességre, a sugárhajtóműből kiáramló nagysebességű illetve magas hőmérsékletű gázoknak a területre gyakorolt hatásaira vonatkozó útmutató a Helikopter Repülőtér Kézikönyv-ben található. 3.3.1 A helikopter le/felszállási helyen legalább egy végső megközelítési és felszállási területet jelöljenek ki. 3.3.2 A végső megközelítési és felszállási terület alakja bármilyen lehet, azonban mérete az egy fő forgószárnnyal vagy kettős fő forgószárnnyal ellátott helikopterek esetében megfelelő legyen ahhoz, hogy abban egy olyan átmérőjű kör legyen meghúzható, amelynek átmérője nem kevesebb, mint a létesítményt várhatóan igénybe vevő legnagyobb forgószárnyas légi-jármű legnagyobb mérete a forgószárnyak működése (forgása) közben. 2007/70/II. szám 3.3.3 Ahol több irányból végrehajtható leszállások végrehajtását tervezik olyan helikopterekkel, amelyek hossztengelyükön egymás mögött elhelyezett forgószárnnyal vannak ellátva, a végső megközelítési és felszállási terület mérete megfelelő legyen ahhoz, hogy abban egy olyan átmérőjű kör legyen meghúzható, amelynek átmérője nem kevesebb, mint a forgószárnyak első és hátsó végpontja közötti távolság 90 %-a. Amennyiben nem tudják a fenti előírást teljesíteni, a végső megközelítési és felszállási terület olyan szögletes, téglalap alakú terület legyen, amelynek rövidebb oldala nem kevesebb mint 75 % és hosszabb oldala nem kevesebb mint 90 % (a forgószárnyak első és hátsó végpontja közötti távolság). Ebben az esetben a téglalapon belül csak kétirányú, a hosszabbik oldal irányába eső leszállások hajthatók végre. 3.3.4 A végső megközelítési és felszállási terület széle mentén nem lehetnek rögzített tárgyak, kivéve azokat a letörhető tárgyakat, amelyeket feladatuk miatt az adott területen belül kell elhelyezni. 3.3.5 Azoknak a tárgyaknak magassága, amelyeket feladatuk miatt a végső megközelítési és felszállási terület széle mentén kell elhelyezni, ne haladja meg a 25 centimétert. 3.3.6 A végső megközelítési és felszállási terület felülete úgy a forgószárnyas légijárművek mint az ott tevékenykedő személyek részére csúszásmentes legyen és a felület lejtése akadályozza meg a folyadékok összegyűlését. Ahol a helikopter leszállási hely felülete rácsos kiképzésű, a leszállási hely alatt levő felépítmény biztosítsa, hogy a földi párnahatás nem csökken. Megjegyzés : A végső megközelítési és felszállási terület felületének csúszásmentesítésével kapcsolatos útmutató a Helikopter Repülőtér Kézikönyv-ben található. 3.4 Hajón létesített helikopter le/felszállóhelyek 3.4.1 Amennyiben a forgószárnyas légi-jármű működési területek egy hajó orr vagy tat-részén helyezkednek el vagy a hajó felépítménye fölött alakították azt ki, ezek általános leszállási helynek tekintendők, amelyekre a 3.3 alfejezet előírásai vonatkoznak. Végső megközelítési és felszállási terület, földetérési és elemelkedési terület Megjegyzés : A hajó más részén kialakított helikopter le/felszállási helyek esetében feltételezzük, hogy a FATO valamint a földetérési és elemelkedési terület egybeesnek. A légáramlás irányára, a turbulenciára, az uralkodó szélsebességre, a sugárhajtóműből kiáramló nagysebességű illetve magas hőmérsékletű gázoknak a területre gyakorolt hatásaira vonatkozó útmutató a Helikopter Repülőtér Kézikönyv-ben található. 3.4.2 A hajón kialakított helikopter le/felszállási helyen legalább egy végső megközelítési és felszállási területet jelöljenek ki. 3.4.3 A hajón kialakított végső megközelítési és felszállási terület kör alakú, mérete megfelelő legyen ahhoz, hogy abban egy olyan átmérőjű kör legyen meghúzható, amelynek átmérője nem kevesebb, mint a létesítményt várhatóan igénybe vevő legnagyobb forgószárnyas légi-jármű legnagyobb mérete a forgószárnyak működése (forgása) közben. 3.4.4 A végső megközelítési és felszállási terület felülete mind a forgószárnyas légijárművek mind az ott tevékenykedő személyek részére csúszásmentes legyen. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes